การรุกรานจักรวรรดิกาแล็กซี

การรุกรานจักรวรรดิกาแล็กซี เกิดขึ้นในปีอวกาศที่ 796 ภายหลังกองทัพเสรีพันธมิตรดาวเคราะห์สามารถยึดปราการอีเซอร์โลน ไม่กี่เดือนก่อนหน้านั้น

## เบื้องหลัง

ภายหลังผู้บัญชาการกองเรือที่ 13-พลตรีหยางเหวินหลี่ สามารถยึดปราการอีเซอร์โลนในวันที่ 15 พฤษภาคม ปีอวกาศที่ 796 นายทหารเสนาธิการคนหนึ่งในกองทัพ จึงเสนอแผนการหนึ่งต่อเลขาธิการคณะมนตรีสูงสุด แผนการดังกล่าวให้ใช้ปราการอีเซอร์โลนเป็นฐานปฏิบัติการเพื่อรุกรานจักรวรรดิกาแล็กซี ในช่วงที่จักรวรรดิกำลังเสียขวัญจากการสูญเสียปราการอีเซอร์โลน รอยัล แซนฟอร์ด จึงบรรจุการพิจารณาแผนการดังกล่าวลงในการประชุมคณะมนตรีสูงสุด

คะแนนความนิยมของรัฐบาลอยู่ในภาวะย่ำแย่ และการเลือกตั้งก็กำลังใกล้เข้ามา แบบจำลองฉบับหนึ่งระบุว่าหากกองทัพเสรีพันธมิตรดาวเคราะห์สามารถมีชัยเหนือกองทัพจักรวรรดิภายใน หนึ่งร้อยวัน คะแนนความนิยมจะเพิ่มขึ้น 15% ที่ประชุมคณะมนตรีสูงสุดจึงมีมติอนุมัติแผนการรุกรานจักรวรรดิเมื่อวันที่ 6 สิงหาคม ปีอวกาศที่ 796

กองทัพเสรีพันธมิตรจัดตั้งกำลังรบนอกประเทศ โดยระดมกำลังจากแปดกองเรือ ประกอบด้วยเรือรบประมาณ 140,000 ลำและกำลังพล 30,227,400 นาย กองบัญชาการใหญ่อยู่ที่ปราการอีเซอร์โลน

ไรน์ฮาร์ดไม่ต้องการขับไล่กองทัพกบฏออกไปจากจักรวรรดิ เขาต้องการล่อกองทัพกบฏเข้ามาในจักรวรรดิแล้วทำลาย เขาสั่งการให้ขุนนางและผู้ปกครองดาวชายแดน ขนบริภัณฑ์ยังชีพออกจากดาวชายแดนก่อนที่กองทัพกบฏจะบุกมา

## เหตุการณ์

การรุกรานในช่วงแรกเป็นไปด้วยดีปราศจากการปะทะทางอาวุธ กองทัพเสรีพันธมิตรสามารถยึดครองระบบดาวชายแดนของจักรวรรดิกว่าสองร้อยระบบดาว ในจำนานดังกล่าว บางระบบดาวมีผู้อยู่อาศัย ซึ่งในเวลาไม่นาน แต่ละกองเรือก็ประสบวิกฤตเสบียงเนื่องจากต้องเลี้ยงประชากรของเขตยึดครองกว่าห้าสิบล้านคน เสบียงที่ต้องใช้เกินกว่ากำลังการผลิตของปราการอีเซอร์โลน จึงมีการส่งเรื่องไปยังคณะมนตรีสูงสุดที่ดาวหลักไฮเนสเซิน

วิกฤตเสบียงกลายเป็นเรื่องปวดหัวสำหรับคณะมนตรีสูงสุด สมาชิกบางคนเสนอให้ถอนทัพ แต่สุดท้าย ญัตติถอนทัพก็เป็นอันแพ้โหวต เนื่องจากถ้าถอนทัพโดยไม่มีผลงานเลยสักอย่าง รัฐบาลจะต้องเสียหน้าอย่างมาก การรุกรานจักรวรรดิจึงดำเนินต่อไป กองเรือเสบียงระวางสองแสนตันจำนวนห้าสิบลำเพื่อขนส่งยุทธปัจจัยจากดาวหลักไฮเนสเซินไปยังแนวรบ แต่ก็ยุทธปัจจัยก็ขาดแคลนในเวลาอันรวดเร็ว

ในเดือนตุลาคม จำนวนประชากรในเขตยึดครองพุ่งขึ้นไปแตกหลักร้อยล้านคน ภาวะขาดแคลนอาหารปะทุกลายเป็นการจลาจลในแต่ละเขตยึดครอง พลโทหยางปรึกษากับพลโทอูลานฆูและพลโทบิวค็อก ต่างเห็นตรงกันว่าควรถอนทัพกลับปราการอีเซอร์โลน พลโทบิวค็อกจึงเสนอเรื่องไปยังผู้บัญชาการใหญ่-จอมพลลาซาล โลบอส อย่างไรก็ตาม ระหว่างที่เรื่องถอนทัพกำลังถูกพิจารณา ในวันที่ 10 ตุลาคม พลโทเคียร์ชไอส์นำกองเรือสามหมื่นลำ ซึ่งมีจำนวนเกือบ 30% ของกองกำลังสกัดกั้น ดักซุ่มทำลายกองเรือขนส่งจากอีเซอร์โลน หลังจากนั้น แต่ละกองเรือจักรวรรดิจึงเปิดฉากโจมตีเต็มอัตราพร้อมกัน การโจมตีในระลอกแรกนี้สร้างความเสียหายต่อกำลังรบนอกประเทศ 40% ของจำนวนที่ยกมา

จอมพลโลบอสสั่งการให้หน่วยรบที่เหลือรอด ถอนทัพไปรวมตัวที่ระบบดาวอมฤตสระในวันที่ 15 ตุลาคม ใกล้กับปากทางระเบียงอีเซอร์โลนเพื่อทำศึกโต้กลับ (ยุทธการอมฤตสระ) ส่งผลให้กำลังรบนอกประเทศเสียหายเพิ่มเติมอีก 40% ของกำลังรบที่เหลืออยู่ การโจมตีทั้งสองระลอกของจักรวรรดิ สร้างความเสียหายต่อกำลังรบนอกประเทศ 67% ของที่ยกมา

## ผลสืบเนื่อง

ความล้มเหลวในการทัพครั้งนี้ทำให้กำลังรบนอกประเทศต้องสูญเสียทหารราว 20 ล้านนาย และสูญเสียเรือรบราว 94,000 ลำ คณะมนตรีสูงสุดลาออกทั้งคณะเพื่อรับผิดชอบ ผู้บัญชาการศูนย์ยุทธนาธิการ-จอมพลซิตโทลและผู้บัญชาการกองเรืออวกาศ-จอมพลโลบอสลาออกทั้งคู่ พลเอกกรีนฮิลล์ถูกปรับลดหน้าที่เป็นจเรทหารทั่วไป พลตรีคัสเซลเนสถูกปรับลดตำแหน่งไปเป็นผู้บัญชาการฐานส่งกำลังบำรุงที่ 14 ในดาวเคราะห์รอบนอก (แต่ไม่นานหยางก็ถูกหยางดึงตัวไปอยู่อีเซอร์โลน)

ย็อบ ทรือนีท ซึ่งออกเสียงคัดค้านการยกทัพ กลายเป็นหัวหน้ารัฐบาลเฉพาะกาล พลเอกกูบรูซลี(อดีตผบ.กองเรือที่ 1)ได้เป็นผู้บัญชาการศูนย์ยุทธนาธิการ ขณะที่พลเอกบิวค็อก(อดีตผบ.กองเรือที่ 5)ได้เป็นผู้บัญชาการกองเรืออวกาศ แต่ตำแหน่งของหยางไม่ลงตัว คูเบิร์สลีต้องการตั้งหยางเป็นเสนาธิการทหาร ศูนย์ยุทธนาธิการ แต่บิวค็อกต้องการตั้งหยางเป็นเสนาธิการกองเรืออวกาศ ท้ายที่สุด หยางได้เลื่อนยศเป็นพลเอก และได้รับตำแหน่งผู้บัญชาการฐานและกองเรือประจำฐานอีเซอร์โลน

## โครงสร้าง

### กำลังรบนอกประเทศเสรีพันธมิตรดาวเคราะห์

* ผู้บัญชาการใหญ่: จอมพลลาซาล โลบอส
* เสนาธิการใหญ่: พลเอกดไวต์ กรีนฮิลล์
* กองเรือที่ 3: พลโทเลอแฟฟวร์†
* กองเรือที่ 5: พลโทอแล็กซ็องดร์ บิวค็อก
* กองเรือที่ 7: พลโทฮาวูด†
* กองเรือที่ 8: พลโทแอพเพิลตัน†
* กองเรือที่ 9: พลโทอัลซาเลม
* กองเรือที่ 10: พลโทอูลานฆู†
* กองเรือที่ 12: พลโทโบโรดีน†
* กองเรือที่ 13: พลโทหยางเหวินหลี่
* กองเรือลำเลียง: พลตรีเกลดวิน สกอต†

### กองทัพจักรวรรดิกาแล็กซี

* ผู้บัญชาการใหญ่: จอมพลไรน์ฮาร์ด ฟอน โลเอินกรัมม์
* เสนาธิการ: พลจัตวาเพาล์ ฟอน โอเบอร์ชไตน์
* กองเรือเคียร์ชไอส์: พลโทซีคฟรีด เคียร์ชไอส์
* กองเรือมิทเทอร์ไมเออร์: พลโทวอล์ฟกัง มิทเทอร์ไมเออร์
* กองเรือร็อยเอินธาล: พลโทออสคาร์ ฟอน ร็อยเอินธาล
* กองเรือลุทซ์: พลโทคอร์เนลิอุส ลุทซ์
* กองเรือวาเลิน: พลโทเอากุสท์ ซามูเอล วาเลิน
* กองเรือเม็คลิงเงอร์: พลโทแอร์เนสท์ เม็คลิงเงอร์
* กองเรือเค็มพฟ์: พลโทคาร์ล กุสทัฟ เค็มพฟ์
* กองเรือพลหอกทมิฬ:: พลโทฟริทซ์ โยเซฟ บิทเทินเฟ็ลด์

## รายชื่อยุทธการ

* ยุทธการแลดิงเกอร์ (กองเรือที่ 3 vs กองเรือวาเลิน)
* ยุทธการบีเฟิรสท์ (กองเรือที่ 5 vs กองเรือร็อยเอินธาล)
* ยุทธการไวน์ชตัท (กองเรือที่ 8 vs กองเรือเม็คลิงเงอร์)
* ยุทธการอัลวิส (กองเรือที่ 9 vs กองเรือมิทเทอร์ไมเออร์)
* ยุทธการซแวร์คครั้งที่ 1 (กองเรือที่ 7 vs กองเรือเคียร์ชไอส์)
* ยุทธการรือเกิน (กองเรือที่ 10 vs กองเรือพลหอกทมิฬ)
* ยุทธการเบิลทอร์น (กองเรือที่ 12 vs กองเรือลุทซ์)
* ยุทธการยาเฟินฮาร์ (กองเรือที่ 13 vs กองเรือเค็มพฟ์)
* ยุทธการซแวร์คครั้งที่ 2 (กองเรือที่ 13 vs กองเรือเคียร์ชไอส์)
* ยุทธการอมฤตสระ (กองเรือผสมเสรีพันธมิตร vs กองเรือผสมจักรวรรดิ)